༄༅།།དབོན་པོ་འཇམ་དབྱངས་ལ་གནད་བའི་ཆབ་ཤོག་
དབྱངས་ཅན་མགྲིན་པའི་གླུ་དབྱངས།
རྣམ་དག་མཁའ་ལ་ཉིན་མོར་བྱེད་པའི་གཟིས།། རྣམ་མང་རྒྱུ་སྐར་མོག་པོར་བྱེད་པ་བཞིན།། རྣམ་དཔྱོད་
(༢༠བ)རྣམ་པར་ཡངས་པའི་མཁས་མང་དབུས།། རྣམ་སད་ལྷ་ཡི་བླ་མ་གཉིས་པ་དེར།། གནས་གསུམ་དཔའ་བོ་
མཁའ་འགྲོ་འདུ་བའི་གནས།། གནས་མཆོག་རྩེ་གཞུང་ས་ཡི་ཐིག་ལེ་རུ།། གནས་ལྔ་རིག་པའི་དྲན་དབང་ཆེན་
པོ་ལ།། གནས་བརྟན་མང་ཐོས་རྒན་པོས་འདི་སྐད་ཞུ།། གཅིག་མིན་ཤེས་བྱ་དུ་མར་སྦྱངས་པའི་མདངས།། སྙན་
དངགས་ཚོན་བརྒྱའི་རི་མོ་རྣམ་བཀྲ་བ།། བློ་གྲོས་རྙོག་པ་མེད་པའི་ཨ་དརྒ།། ཡ་མཚན་སྟོང་གི་བཀོད་པ་འཛིན་
པ་དེས། དྲི་ཟ་དགའ་བའི་ཚལ་ལ་མངོན་དགྱེས་པའི།། དབྱངས་ཅན་འཕང་འགྲོའི་རྒྱུད་དུ་དྲངས་པའི་གླུ།།
ལུས་སྲོག་རྒྱན་གྱི་སྙན་ཚིག་ཉམས་རྫོགས་པ།། ཐོས་འཛིན་དགའ་བ་རྒྱས་པའི་དཔྱིད་དུ་སྨིན།། འདི་ན་བགྲང་
བྱའི་ཁུར་གྱིས་དུབ་པ་ཡིས།། འདི་ནས་སྐྱེས་ཆེན་འདེགས་པར་མངོན་ཕྱོགས་ཀྱང་།། འདི་དང་ཕྱི་མའི་དོན་ཆེན་
འགྲུབ་པའི་ཕྱིར།། འདི་བཞིན་སྨོན་འདུན་བགྱིད་ལ་ཆེས་ཆེར་སྤྲོ།། རྗེ་བཙུན་བླ་མའི་བསྟན་པའི་སྦྱིན་བདག་
མཆོག། རྗེ་འབངས་བློན་བཅས་བདེ་བའི་དུས་འདའ་ཞིང་།། རྗེས་སོར་བདེ་སྐྱིད་གོང་དུ་འཕེལ་བའི་ངང་།། རྗེས་
མའི་ཚེ་རབས་རྣམས་སུའང་འགྲོགས་པར་སྨོན།། ལྷག་པར་ཉིད་ཀྱི་ཕྱི་ནང་ཉེར་འཚེ་ཀུན།། ལྷག་མེད་ཞི་ནས་ཚེ་
བསོད་ལེགས་ཚོགས་ཀུན།། ལྷག་པོར་(པར་)འཕེལ་བའི་མཆོག་གསུམ་གསོལ་འདེབས་ནི།། ལྷག་བསམ་དག་པའི་
ངང་དུ་ཡང་ཡང་ཞུ། མཁྱེན་བརྩེའི་རླབས་ཕྲེང་གཡོ་བའི་ཆུ་གཏེར་ལས།། སྙན་ཚིག་མགྲིན་རྔ་དལ་གྱིས་སྒྲོགས་
མཁས་པའི།། འཕྲིན་ཡིག་ངང་བ་དཀར་བོའི་ཕྲེང་བ་འདི།། (༢༡ན) ཕྱོགས་འདིར་ཡང་ཡང་འཁོར་བའི་བཀའ་
དྲིན་སྩོལ།། ཞེས་པའི་ཞུ་མཆིད་ངང་བའི་རྒྱལ་བོ་མཆོག། མཆོག་ཏུ་དགའ་བའི་གཤོག་རླབས་གཡོ་བཞིན་དུ།། དུ་
མའི་ཚིག་གི་དབྱངས་སྙན་རིམ་པ་བཞིན།། བཞིན་མདངས་གསལ་བའི་གར་དང་བཅས་ཏེ་འཕུར། །
24)3,

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།